Folketing
2006-04-20

Det er jo klart, at der bliver stillet de samme spørgsmål, også hen over årene, for hr. Poul Nødgaard og hans parti har jo lagt stemmer til en politik, der nøjagtig betyder, at den offentlige vækst er bremset voldsomt i forhold til den private vækst. Og det betyder jo, at alt det, hr. Poul Nødgaard står og siger han gerne vil have bliver bedre, ældreomsorgen, børnepasningen, skolerne, sundhedssektoren, bliver ord, for der er ingen til at betale regningen. Det er i hvert fald ikke hr. Poul Nødgaard, der vil betale regningen. Og da hr. Poul Nødgaard er en afgørende stemme for, om der kommer penge fra Folketinget, fra staten til kommunerne, ja, så kommer der jo ikke nogen penge. Se, jeg skal spørge, om begejstringen for den politik, der har været med hensyn til at lave den der kraftige, kraftige opbremsning af den kommunale vækst, betyder, at hr. Poul Nødgaard i lighed med i debatten den 4. april mener, at den ramme for den kommunale vækst, der har været gældende de senere år, også ligger fast op til for(734) handlingerne om den kommunale økonomi for 2007. (Kort bemærkning).